Settimio Arturo Ferrazzetta

Settimio Arturo Ferrazzetta, O.F.M. (født 8. desember 1924 i Selva di Progno i provinsen Verona i Italia, død 26. januar 1999 i Bissau i Guinea-Bissau) var en italienskfødt bissauguineansk katolsk biskop.

Liv og virke

Fransiskaner, prest, misjonær
Han ble ordinert til prest i fransiskanerordenen den 1. juli 1951. I 1955 dro han til Portugisisk Guinea (nå Guinea-Bissau) som misjonær, der han særlig brukte tiden sin innen helsesektoren og utdanningssektoren. Han startet først et sykehus for spedalske i Cumura. Han var med på å mure opp bygningen der institusjonen holdt til, i tillegg til å virke som prest og senere biskop. Han bidro videre til å etablere klinikker, et apotek, laboratorier, mødre- og spedbarnsavdelinger, barnehager og skoler av alle slag, i tillegg til verksteder.

Biskop av Bissau
Etter Guinea-Bissaus selvstendighet ble han den 21. mars 1977 utnevnt til den første biskopen av det nye katolske bispedømmet Bissau. Han ble bispeviet den 19. juni 1977 av erkebiskop Luigi Barbarito, apostolisk delegat til Guinea-Bissau; medkonsekratorer var Augustin Sagna, biskop av Ziguinchor, og Pierre Sagna, biskop av  Saint-Louis du Sénégal.

Ferrazzetta fortsatte sin misjonsvirksomhet og arbeidet for å bedre befolkningens kår både sosio-økonomisk og åndelig. Han  oppnådde respekt og beundring fra befolkningen generelt; ikke bare fra den lille katolske minoriteten, men også fra de muslimske og animistiske miljøene.

Under den væpnede konfliktenn mellom president João Bernardo Vieira og general Ansumane Mane i 1998, opptrådte han som mekler. Han døde like etterpå, før fiendtlighetenes avslutning, den 26. januar 1999, 74 år gammel. Hans død ble sørget over som et stort nasjonalt tap. Han ble gravlagt i katedralen i Bissau. Hjembyen hans i Italia opprettet et museum til hans minne i huset der han ble født.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Kardinal Gaetano de Lai (1853–1928) *1911
 Kardinal Raffaele Carlo Rossi (1876–1948) *1920
 Kardinal Amleto Giovanni Cicognani (1983–1973) *1933
 Erkebiskop Luigi Barbarito (1922–2017) *1969
 Biskop Settimio Arturo Ferrazzetta, O.F.M. (1924–1999) *1977

Referanser 

Italienske katolske biskoper
Ikkebissauguineanske katolske biskoper i Guinea Bissau
Linjen Rebiba
Personer fra provinsen Verona
Italienske fransiskanere
Italienske misjonærer
Katolske misjonærer